Ńdɔ Estɛ̂r ǎ yalan nâ: "Ngə́ ńkūkúmá a yə́bə, okídí fə bə́ dúgán və́ Yúdɛn yā Suza ngul yǎ ábɔ ḿból ábēndé yā ámǒs dí lákɔ́bɔ, bə́ kə̄lē fə̄ bɔ́n bə́ Haman ándīē á yōb." 14Ńdɔ ǹkúkúmá á ngābénde nâ: lə́ bɔ̄bán nálā, bə́ mān yédan ábéndé á Suza, awóm bɔ́n bə́ Haman, bə́ mān kəle á yób. 15É Yúdɛ̌n yā Suza bə́ dúgán fə tógan ngɔn Adar e tɔá mə̄lú áwômo ai mə́nyi, ńdɔ̄ bə́ ngáwé bod miǹtɛd mílɛ́ á Suza; hədá təge fudi mɔ́ á ńsǎn byə́m. 16É Yúdɛn bə̄vɔ́g yā mə̄bódā míńnam mí ǹkúkúmá, bə́ ngáman tógan, bə́ ngakaman ai enyiŋ dzábán ńdɔ̄ bábələ evúvoe ai miǹzízíŋ myábán, bə́ wé fə̄ é bod bə́ fəmə bɔ́ á táŋ bakúda məwóm zamgbál ai bə́tán, hədá təge fudi mɔ́ á ńsǎn byə́m. 17Mam mə́tē mə́ ngábɔban ngɔn Adar e tɔá məlú áwômo ai mə́lɛ́, ámǒs ngɔn é tɔá mə̄lú áwômo ai mə́nyi, ńdɔ̄ báwɔi á ńtɔ̄á bɔ amǒs édî bidí ai amǒs miǹtag. 18Ású é Yúdɛ̌n yā Suza étēde á bə́ ngátógan ngɔn e tɔá mə̄lú áwômo ai mə́lɛ́ ai məlú áwômo ai mə́nyi bə́ ngáwɔí ngɔn e tɔá mə̄lú áwômo ai mə́tán, á ńtɔ̄á bɔ amǒs édî bidí ai miǹtag. 19Asú tē hḿ Yúdɛ̌n yā mvús ǹnam, á bə́ tɔ̄á bə́tisɔ̌n yā bábə̄lə́ kig óngóla á nyɔ́l, bâkad bɔ ábōg ngɔn Adar e tɔá mə̄lú áwômo ai mə́nyi, amǒs édî bídí ai miǹtag, abóg yā bákə̄ bálōman bisəŋ bídí.